b"\n_START_ARTICLE_\nReginalda Picas\n_START_SECTION_\nBiografia\n_START_PARAGRAPH_\nEstudi\xc3\xa0 al col\xc2\xb7legi de les Dominiques de l'Anunciata de Borred\xc3\xa0, entr\xc3\xa0 a la congregaci\xc3\xb3 el 24 de mar\xc3\xa7 de 1919. Despr\xc3\xa9s d'un temps d'experi\xc3\xa8ncia de treball, profess\xc3\xa0 el 30 de setembre de 1920. Molt castigada per la malaltia, estigu\xc3\xa9 destinada a Ast\xc3\xbaries, dedicada a diferents tasques i classes, a Boo, a Oviedo, Abla\xc3\xb1a, Sama de Langreso i Gij\xc3\xb3n. Pass\xc3\xa0 llavors al col\xc2\xb7legi de Manresa, el primer dia de 1936 comentava a una altra religiosa que D\xc3\xa9u no li havia perm\xc3\xa8s ser m\xc3\xa0rtir a Ast\xc3\xbaries, per\xc3\xb2 pressentia que la seva vida acabaria a Catalunya. _NEWLINE_El 26 de juliol de 1936 un grup de milicians registr\xc3\xa0 el domicili de Manresa on es trobava refugiada amb la germana Rosa Jutglar, foren objecte de burles i de propostes deshonestes, elles, emper\xc3\xb2, es mostraren fermes en la fe i disposades al martiri. L'endem\xc3\xa0, el 27 de juliol, foren detingudes en una altra casa on s'havien refugiat i les mataren a Castellgal\xc3\xad."